మనకు ఇచ్చే వీసాల సంఖ్య తగ్గదు: నిర్మలా సీతారామన్న్యూఢిల్లీ: హెచ్-1బి వీసాలపై వ్యక్తమవుతున్న భయాలను కేంద్ర వాణిజ్య మంత్రి నిర్మలా సీతారామన్ తోసిపుచ్చారు. అమెరికా పెట్టిన కొత్త నిబంధనలతో భారత వృత్తి నిపుణులకు ఇచ్చే హెచ్-1బి వీసాలేమీ తగ్గవని చెప్పారు. ‘వీసాలపై పరిశ్రమ ఆందోళన చెందాల్సిన పని లేదు. నాకు తెలిసినంత వరకు ప్రస్తుతం ఉన్న లాటరీ విధానానికి బదులు, ఇంకో విధానం తెస్తున్నారు. అంతే తప్పించి జారీ చేసే వీసాల సంఖ్య మార్చడం లేదు. కాబట్టి మనకి వచ్చే వీసాల సంఖ్య తగ్గదు’ అన్నారు. హెచ్-1బి వీసాలపై అమెరికా విధించిన ఆంక్షలతో ఖర్చులు పెరిగి పోతాయని భారత ఐటి పరిశ్రమ ఆందోళన వ్యక్తం చేస్తున్న సమయంలో సీతారామన్ ఈ వ్యాఖ్యలు చేయడం విశేషం.నిపుణులైన విదేశీయులు తాత్కాలికంగా అమెరికాలో పని చేసేందుకు అమెరికా ఏటా హెచ్-1బి వీసాలు లాటరీ పద్ధతిలో జారీ చేస్తుంటుంది. ఇందులో దాదాపు 17 శాతం వీసాలు భారత కంపెనీలకు వస్తుంటాయి. దీన్ని అడ్డం పెట్టుకుని అనేక కంపెనీలు స్థానికుల్ని కాదని, హెచ్-1బి వీసాలపై విదేశీయుల్ని అమెరికా తీసుకొచ్చి తక్కువ జీతాలకు నియమించుకుంటున్నాయని ఎప్పటి నుంచో ఆరోపణలు వస్తున్నాయి. దీనికి తెరదించుతూ కొత్త అధ్యక్షుడు ట్రంప్ లాటరీ విధానానికి స్వస్తి చెప్పి, అత్యంత నిపుణులు లేదా అత్యధిక జీతాలు తీసుకునే నిపుణులకు మాత్రమే ఈ వీసాలు జారీ చేయాలని ఆదేశించారు.దీంతో అధిక నైపుణ్యాలు అవసరమైన ఉద్యోగాల కోసం జారీ చేసే ఈ వీసాల్లో ఎక్కువ భాగం భారతీయులకే వస్తాయని సీతారామన్ ఆశాభావం వ్యక్తం చేశారు. భారత ఐటి కంపెనీలతో అమెరికా కంపెనీలకు జరుగుతున్న ‘ఆర్థిక’ మేలునూ ఈ సందర్భంగా పరిగణనలోకి తీసుకోవాలని అమెరికా ప్రభుత్వాన్ని కోరినట్టు చెప్పారు. విదేశీ పెట్టుబడుల ప్రోత్సాహక బోర్డు (ఎఫ్ఐపిబి) రద్దుపై కేంద్ర కేబినెట్ త్వరలోనే నిర్ణయం తీసుకుంటుందని కూడా  తెలిపారు.జిఎస్టితో ఎగుమతిదారులకు మేలుజూలై 1 నుంచి అమలుకానున్న జిఎ్సటి ఎగుమతిదారులకూ మేలు చేస్తుందని నిర్మలా సీతారామన్ చెప్పారు. ముందస్తుగా చెల్లించే జిఎ్సటి నుంచి రిఫండ్గా వచ్చే మొత్తంలో 90 శాతం  ఆరు నుంచి 10 రోజుల్లోనే ఎగుమతిదారులకు అందుతుందన్నారు. ఈ గడువులోగా రిఫండ్ అందకపోతే ఆ మొత్తంపై ప్రభుత్వం ఆరు శాతం చొప్పున వడ్డీ చెల్లిస్తుందన్నారు. చిన్న, మధ్య తరహా ఎగుమతిదారులు చెల్లించే పన్నుల కోసం ప్రత్యామ్నాయ వ్యవస్థ రూపొందించాలని జిఎ్సటి మండలిని కోరినట్టు సీతారామన్ చెప్పారు. జిఎ్సటి వలన ముడి పదార్ధాల ధర, ఉత్పత్తి వ్యయాలు తగ్గి ఎగుమతిదారులు అంతర్జాతీయ మార్కెట్లో మరింత సమర్ధవంతంగా పోటీపడగలుగుతారన్నారు.రూపాయి ఆటుపోట్లు డాలర్తో రూపాయి మారకం విలువ పెరగడంపైనా సీతారామన్ మాట్లాడారు. ఇదేం ఆకస్మిక పరిణామం కాదన్నారు. ఎగుమతిదారులూ దీనికి అలవాటు పడినట్టు చెప్పారు. అయితే రూపాయి మారకం విలువలో భారీ మార్పులు ఉంటే మాత్రం ఆర్బిఐ జోక్యం చేసుకుని అవసరమైన చర్యలు తీసుకుంటుందన్నారు.
manaku iche veesaala sankhya taggadu: nirmala seetaaraamannyuudlii: hehch-1bi veesaalapai vyaktamavutunna bhayalanu kendra vaanijya mantri nirmala seetaraman tosipuchhaaru. america pettina kotta nibandhanalatho bhaarata vrutti nipunulaku iche hehch-1bi veesalemy taggavani cheppaaru. ‘veesaalapai parisrama aandolana chendaalsina pani ledu. naaku telisinanta varaku prastutam unna latery vidhaanaaniki badulu, inko vidhaanam testunnaru. anthe tappinchi jaarii chese veesaala sankhya marchadam ledu. kabatti manaki vache veesaala sankhya taggadu’ annaru. hehch-1bi veesaalapai america vidhinchina aankshalato kharchulu perigi potayani bhaarata aiti parisrama aandolana vyaktam chestunna samayamlo seetaraman ee vyaakhyalu cheyadam visesham.nipunulaina videsheeyulu taatkaalikamgaa americalo pani chesenduku america eta hehch-1bi veesaalu latery paddhatilo jaarii chestuntundi. indulo daadaapu 17 saatam veesaalu bhaarata companylaku vastuntaayi. deenni addam pettukuni aneka companylu sthaanikulni kaadani, hehch-1bi veesaalapai videsheeyulni america teesukochi takkuva jeetaalaku niyaminchukuntunnaayana eppati nuncho aaropanalu vastunnaayi. deeniki teradinchutuu kotta adhyakshudu trump latery vidhaanaaniki swasti cheppi, atyanta nipunulu leda atyadhika jeetaalu teesukune nipunulaku matrame ee veesaalu jaarii cheyalani aadesinchaaru.deentho adhika naipunyaalu avasaramaina udyogaala kosam jaarii chese ee veesaallo ekkuva bhagam bhaaratheeyulake vastaayani seetaraman aasaabhaavam vyaktam chesaru. bhaarata aiti companylatho america companylaku jarugutunna ‘aardhika’ melunuu ee sandarbhamgaa parigananaloki teesukovaalani america prabhutvaanni korinattu cheppaaru. videshee pettubadula prothsaahaka bordu (efipby) raddupai kendra kabinet twaralone nirnayam teesukuntundani kuudaa  telipaaru.jstito egumatidaarulaku melujulai 1 nunchi amalukaanunna jst egumatidaarulakuu melu chestundani nirmala seetaraman cheppaaru. mundastugaa chellinche jst nunchi refandga vache mottamlo 90 saatam  aaru nunchi 10 rojullone egumatidaarulaku andutundannaru. ee gaduvulogaa refund andakapothe aa mottampai prabhutvam aaru saatam choppuna vaddi chellistundannaru. chinna, madhya taraha egumatidaarulu chellinche pannula kosam pratyaamnaaya vyavastha roopondinchaalani jst mandalini korinattu seetaraman cheppaaru. jst valana mudi padaardhaala dhara, utpatti vyayaalu taggi egumatidaarulu antarjaatiiya marketlo marinta samardhavantamgaa potipadagalugutarannara.roopaayi autupotlu daalartho roopaayi maarakam viluva peragadampainaa seetaraman matladaru. idem aakasmika parinaamam kaadannaaru. egumatidaaruluu deeniki alavaatu padinattu cheppaaru. ayithe roopaayi maarakam viluvalo bhari maarpulu unte maatram arbi jokyam chesukuni avasaramaina charyalu teesukuntundannaru.